Larĝvosta viduo

La larĝvosta viduoOrnitologia taksonomio. () estas afrika birdospecio el la familio de viduedoj.

Taksonomio
Laŭ AviListAviList v2025, konsultita la 3-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Viduidae - viduedoj
Vidua Cuvier, GLCFD, 1816 - viduo
Vidua obtusa (Chapin, JP, 1922) - larĝvosta viduo

Aspekto
La larĝvosta viduo estas birdo kun tre markita seksa duformismo.

La reproduktanta masklo estas 31-36- cm longa. Ĝi havas longajn, larĝajn vostoplumojn kun pintoj akraj ĝis rondaj. Ĝi distingiĝas de la rilata paradiza viduo pro la vostoplumoj, kiuj estas pli larĝaj kaj ne tiom longaj, kaj pro la nuko, kiu estas rufa anstataŭ pale okra. La nereproduktanta masklo longas 14-15 cm. Ĝiaj subaj partoj estas okraj, kaj ĝiaj supraj partoj estas grizbrunaj, kun strioj. Estas nigraj kaj blankaj strioj sur ĝia kapo. La ino similas al la nereproduktanta masklo. Ĝi estas 14-15 cm longa kaj proksimume 19,5 g peza. La junulo similas la inon, sed kelkaj el ĝiaj plumoj havas flavbrunajn randojn, kaj ĝiaj ŝablonoj estas malpli distingeblaj.

Distribuo kaj habitato

La larĝvosta viduo troviĝas en Afriko, de Angolo ĝis Tanzanio kaj Mozambiko, tra DRK, Zambio, Bocvano, Zimbabvo, Ugando, Ruando, Burundo kaj Malavio. 

Ĝia natura vivejo estas arbaroj, inkluzive de mjombo kaj bajkiajaj arbaroj, kaj ankaŭ akaciaj savanoj.

Referencoj

Kategorio:Viduedoj
Kategorio:Birdoj de Afriko